എന്തിനവനോട് ഇത്രയും വലിയ ചതി ചെയ്തു, അല്പം ജീവന് ബാക്കിവച്ചിരുന്നുവെങ്കില്..! ഇനിയൊരിക്കലും വരാത്ത കണ്ണനെ കാത്ത് വഴിയിലേക്കു കണ്ണുംനട്ട് അമ്മ കെ.കെ. അര്ജുനന് മുളങ്കുന്നത്തുകാവ്: എന്തിനവനോട് ഇത്രയും വലിയ ചതി ചെയ്തു. അല്പം ജീവന് ബാക്കിവച്ചിരുന്നുവെങ്കില് ഞാന് ഈ വയസുകാലത്തു കൂലിപ്പണിക്കു പോയി അവനെ നോക്കുമായിരുന്നല്ലോ. ഇന്നുവരെ ഒരു തേങ്ങപോലും വഴിയില് കണ്ടാല് എടുക്കാത്ത എന്റെ മകനെ കള്ളന് എന്നു ചാര്ത്തി ഇരുന്പു തല്ലി പതംവരുത്തുന്നപോലെ അടിച്ച് പതം വരുത്തിയില്ലേ. ആ അമ്മ പതംപറഞ്ഞ് കരയുകയാണ്. കഴിഞ്ഞ ദിവസം അഭിഭാഷകനായ സജീഷ് ചുറ്റികകൊണ്ട് അടിച്ചുകൊന്ന, കണ്ണന് എന്നു വിളിക്കുന്ന മണികണ്ഠന്റെ അമ്മ കുറുന്പയാണ് കണ്ണീര്ക്കാഴ്ചയാവുന്നത്. ഒരിക്കലും തിരിച്ചുവരില്ലെന്നറിയാമെങ്കിലും ഇടിഞ്ഞുവീഴാറായ വീടിനു മുന്നില് തന്റെ മകനെയും കാത്ത് വഴിയിലേക്കു കണ്ണുംനട്ടിരിക്കുകയാണ് കുറുന്പ ഇപ്പോഴും. നിര്ധന പട്ടികജാതി കുടുംബത്തിന്റെ ഏക ആശ്രയമായിരുന്നു കണ്ണന്. പിതാവ് കുട്ടപ്പന് 17 വര്ഷം മുന്പ് മരിച്ചു. പിന്നീട് അമ്മ കുറുമ്ബ കൂലിപ്പണി ചെയ്താണ് മക്കളായ കണ്ണന്, ബാലകൃഷണന്, സരസു എന്നിവരെ വളര്ത്തിയത്. ബാലകൃഷ്ണന് ഭിന്നശേഷിക്കാരനാണ്. സംസാരശേഷിയില്ല. The post എന്തിനവനോട് ഇത്രയും വലിയ ചതി ചെയ്തു, അല്പം ജീവന് ബാക്കിവച്ചിരുന്നുവെങ്കില്..! ഇനിയൊരിക്കലും വരാത്ത കണ്ണനെ കാത്ത് വഴിയിലേക്കു കണ്ണുംനട്ട് അമ്മ appeared first on RashtraDeepika.